nu lalangawan a kungku

nu lalangawan a kungku(起源傳說)

 lacul 

 ngatu cacay 
i Kalingku, kya pazik a buyu’, nu waliwaliyan nya kalimucu’(海角) nu dadipasan(海邊), izaw ku cacay tatama ci Butung atu tatayna ci Sabak i tiza a lecuhen. uyzasa caay ka i biliay nu ina a nilecuhan, u nisabiliyan nu lala’ atu aheciday nu bayu nipasabilian nu i pabaway, nama hiza sa nay lala’ay mucelak a lecuhen. ina tatusaay sa kakawsan nu Sakizaya, uyza sa nama ka lalaay kuhni a tayni,sisa mala sasalisinen ku lala’ nu Sakizaya, kasatim tu lala’, pakayzay i lala’ ku balucu’. 

 ngatu tusa 
u kakawsan nu Sakizaya sa i bayuay ku kakanen’ nakanan nu heni a lalacan sa, i nalecuhan nu kakawsan mahiza tu u buyu’ ku nakanan, sisa Nalalacanan hatu ku pangangan,u lalangawan tu nu Sakizaya itini.

 ngatu tulu 
pala tatenga’ ku Sakizaya u cidekay a lala’ sa u sakauzip sa, u ina nu Sakizaya namulecuh tu adiwawa sa, u minalu’ atu puna sa sipitadem i putah nu luma’ niza, u cidekay palu tatenga’ tu mahiniyay madiput nu i bili nu ina, pahabay tu sabili nu minalu(胎盤) atu puna(肚臍), labungan han i lala’ anu ayaw malu, malalid midiput tu adiwawa i nikabalaki katukuh i nipahezek nu uzip. iyu masatezep ku hanhan nu adiwawa, u minlu atu puna nu ina sa malu midiputay, a mami tabu tu adingu nu adiwawa, mami lilid i cinizaan amin tayza i lala’ nu nababalakian.

 namakayniay a nasulitan nasakamuan atu natinengan 
sakasitangah nu Sakizaya

nasulitan nay pabalucu'ay a kawaw nu subana'ay a pu 2018-1

kakuniza:kungku
kakuniza:2018-cacay
kakuniza:sakasitangah
kakuniza:Sakizaya